Diari Oficial de la Generalitat Valenciana


Sumari del DOGV 4521, del 13-06-2003 (2003/6794)

RESOLUCIÓ de 5 de juny de 2003, del director general de Personal de la Conselleria de Cultura i Educació, per la qual es regula la prova d'acreditació de coneixements de castellà per als aspirants en els processos selectius convocats per sengles ordes de 23 d'abril de 2003, per a ingrés al Cos de Mestres i als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6794


Data del document
:   05-06-2003

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * ensenyament d'idiomes
    * educació artística
    * ensenyament secundari
    * ensenyament professional
    * personal docent
    * llengua oficial
    * examen
    * ensenyament primari

RESOLUCIÓ de 5 de juny de 2003, del director general de Personal de la Conselleria de Cultura i Educació, per la qual es regula la prova d'acreditació de coneixements de castellà per als aspirants en els processos selectius convocats per sengles ordes de 23 d'abril de 2003, per a ingrés al Cos de Mestres i als cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques i professors tècnics de Formació Professional. [2003/X6794]
  
De conformitat amb el que disposa la base 7.1.1 de les ordes de 23 d'abril de 2003 (DOGV de 2 de maig), per les quals es convoca concurs oposició per a ingrés al cos de mestres i procediments selectius d'ingrés i accés als cossos docents de professors d'Ensenyament Secundari, professors d'escoles oficials d'Idiomes i professors tècnics de Formació Professional, amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola i els seus coneixements de castellà no es deduïsquen del seu origen hauran d'acreditar els coneixements de dita llengua. Queden eximits de realitzar esta prova els qui estiguen en possessió del nivell superior del Diploma d'Espanyol com a Llengua Estrangera establit pel Reial Decret 1.137/2002, de 31 d'octubre (BOE de 8 de novembre), o del Certificat d'Aptitud d'Espanyol per a Estrangers expedit per les escoles oficials d'Idiomes o del títol de Llicenciat en Filologia Hispànica o Romànica.
  
Així mateix, estaran exempts de realitzar la prova els aspirants que participaren en l'últim procedimient selectiu, convocat per Orde de 8 de maig de 2002 i obtingueren la qualificació d'apte.
  
El certificat corresponent o, si hi manca, la fotocòpia compulsada del títol o diploma havia d'aportar-se per l'aspirant en la documentació que acompanya la sol·licitud per a prendre part en el procés selectiu.
  
Per tant, esta Direcció General de Personal ha resolt:
  
Primer
  
Convocar els aspirants que es relacionen en l'annex I a la realització de la prova d'acreditació de coneixements de castellà el dia 16 de juny, a les 10 hores, a l'Escola Oficial d'Idiomes de València, carrer del Pla de la Saidia, número 19, de València.
  
Segon
  
Les proves constaran dels exercicis següents:
  
Examen escrit. Constarà de dos parts:
  
1. Prova de gramàtica i lèxic. Dictat. Temps màxim de durada, 60 minuts.
  
2. Lectura d'un text literari del segle XX: respondre a preguntes de comprensió i vocabulari. Temps màxim de durada, 60 minuts.
  
Examen oral.
  
1. Lectura, resumen i opinió d'un text periodístic.
  
2. Debat amb el tribunal sobre un tema relacionat amb el text llegit. Temps màxim de durada, 15 minuts.
  
Tercer
  
Nomenar el tribunal que ha de valorar estes proves, que figura com a annex II d'esta resolució.
  
Als membres d'este tribunal els serà d'aplicació el que disposa la base 5 de les ordes de 23 d'abril de 2003 per als òrgans de selecció.
  
Quart
  
La prova es qualificarà d'«apte» o «no apte», i serà necessari obtindre la valoració d'apte per a passar a realitzar les proves de la fase d'oposició. El tribunal farà pública la qualificació de tots els aspirants als taulers d'anuncis del centre on actuen.
  
Cinqué
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, en relació amb la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes des del sendemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del sendemà de la seua publicació.